
Evelyn Wever-Urves 


PROME MINISTER 


Despues di aprobacion di Conseho di 
Minister di Reino 


E LEY DI SUPERVISION 
FINANCIERO DI ARUBA 
LAFT A WORDO PASA 
UNANIMAMENTE DOOR DI 
PARLAMENTO DI ARUBA 


Despues di negosacionnan entre Aruba y Hulanda, Gabinete 
Wever-Croes Il a logra adapta e Ley di Supervision Financiero 
di Aruba cu e normanan financiero nobo y tres condicion cu 
Hulanda a stipula. Segun e protocol di 2015 entre Aruba y 
Hulanda, Aruba no por cambia e ley aki di su mes pero prome 
cu esey, mester aprobacion di Conseho di Minister di Reino. 
Fin di augustus di e aña aki, Aruba a manda e concepto di e 
ley Hulanda y despues di negosacionnan intenso entre Aruba 
y Hulanda, Aruba a adapta e concepto riba e tres puntonan cu 
Hulanda a exigi. 


Finalmente, Secretario di Estado Alexandra van Huffelen, 
dia 1 di December 2023 a indica cu ta bay di acuerdo cu e 
concepto adapta y e ley a wordo manda pa Parlamento. Dia 
18 di December, Parlamento di Aruba a trata e cambionan aki 
cu a wordo aproba unanimamente pa e 19 Parlamentarionan 
cu tawata presente. 


NORMANAN FINANCIERO: Den e ley adapta tin tres norma 
cu ta wordo stipula. 

- Aruba tur afia mester tin por lo menos 1% di surplus. 

- E gastonan di personal den 2027 mester yega maximo 
10% di GDP. 

- E debe di pais Aruba mester yega 70% na afia 2031 y 
50% afia 2040. 


Esakinan ta e normanan cu Aruba y Hulanda a palabra ya caba 
na 2018 y na 2020 y awo esakinan ta ancra legalmente. Prome 
Minister Evelyn Wever-Croes a indica cu e normanan aki ta 
realistico. E siman aki, Parlamento a aproba Presupuesto 2024 
di Pais Aruba cu un surplus di 1%. Na 2023, e surplus tawata 
na 1.9%. Cu esaki, Aruba ta e prome pais den Reino cu tin un 


Presupuesto 2024 aproba y cu un surplus. 


BOETERENTE, 6.9%: 

Apesar di e echo cu Aruba a adapta e Ley di Supervision 
Financiero segun e intruccion di Hulanda, pa Hulanda, esaki no 
ta motibo ainda pa baha e boeterente di 6.9% pasobra segun 
Hulanda, Aruba ainda por cambia e ley aki unilateralmente 
y esaki no ta duna suficiente confortabilidad na Hulanda. 
“P’esey Hulanda a exigi cu Parlamento di Aruba ta pasa su 
autonomia Parlamentario na Reino y ancra esaki den un ley di 
Reino (Rijkswet). Parlamento di Aruba ta opone esaki”, Prome 
Minister a remarca. 


Prome Minister a expresa cu e posicion di Hulanda den esaki 
no ta corecto. Esaki tambe a wordo demostra door di un 
opinion legal cu un profesor Hulandes a duna. Aruba ta mara 
na e protocol di 2015 y no por cambia e ley aki unilateralmente. 


Tambe, expertonan ta bisa cu asina e boeterente di 6.9% di 
Hulanda no por keda na vigor tampoco awo cu Aruba a haci tur 
loke cu Hulanda tawata kier den e ley. Tambe Parlamentarionan 
di Eerste Kamer ta di mesun opinion. MN 

Unell Arends 


MINISTER 


MINISTER URSELL ARENDS TA HACI YAMADA NA 
COMUNIDAD PA TA UN DONO RESPONSABEL Y 
MICROCHIP BO MASCOTA 


E afia aki un bes mas Minister Ursell Arends ta lansa e campafia 
pa microchip mascota. E biaha aki e enfoke ta pa microchip di 
ambos cacho y pushi, conscientisando dofionan di mascota di 
e benificio pa microchip nan mascota. 


Kico ta Microchipping? 

Microchip ta un obheto micro (chikito) cu tin informacion di 
mascota y su dofio. E chip aki ta wordo inyecta bou di e cuero 
di un cacho of pushi. E microchip ta hopi chikito y ta wordo 
pon’i den menos di 2 seconde via un hangua pa un veterinario 
profesional. Asina cu e tin e microchip, e veterinario ta registra 
tur informacion di rasa, genero, nomber, caracteristica y 
informacion di e veterinario y dofio den un sistema di registracion 
di mascota central. 


Dofio di mascota por microchip nan cacho of pushi pa solamente 
Awg. 25,-, un suma subsidia door di Ministerio di Naturalesa, y 
por haci un cita na tur veterinario. 


E pasonan cu mester tuma ta lo siguiente: 


° Scoge un veterinario preferi 

. Tuma contacto cu e veterinario pa haci un afspraak pa 
microchip bo mascota 

. Presenta riba e fecha di afspraak y paga solamente 


Awg. 25,- pa e chip 


Dicon microchipping ta importante? 

Microchipping ta importante no solamente pa bo mascota pero 
como doño di e mascota bo ta contribui na un bon causa, cu 
ta enfoca ariba e desaroyo di e prome sistema di registracion 
central pa mascota di Aruba. Ora bo mascota tin su microchip 
e ta wordo automaticamente registra na e sistema central 
“Aruba Pet Registry”, esaki ta crea un identidad propio pa bo 
mascota. Un otro benificio di e microchip ta cu den caso cu e 
mascota perde, e por identifica esaki via e microchipreader 
door di tur veterinario, fundacionnan, KPA, BCI y tambe Centro 
di Control di Cacho. Esaki tin como beneficio cu e mascota por 
yega mas lihe na su doño. 


Abo ta un doño responsabel pa bo mascota? 
Un mascota sea cacho of pushi por biba te cu 15 aña y si bo 


cuid'e bon e por biba hopi mas. Pero un mascota ta un ser 
bibo y domestico, esaki ta nifica cu e ta depende 100% di bo 
como su doño. Eta depende di bo pa no solamente ariba su 
awa y cuminda, pero tambe cuido medico, siguridad, atencion 
y amor. Un mascota cu ta haya cuido y amor di su doño ta 
biba largo y feliz. P'esey e ta importante pa pensa prome cu 
busca un mascota, sea pushi of cacho, pensa riba kico ta su 
necesidadnan y con bo lo cuid'e? Kico bo mester haci y cuanto 
placa esaki lo costa bo? Kico ta bo responsabilidad como doño 
di mascota? 


Kico tur bo mester tene cuenta cu ne ora bo busca un 
mascota? 
Esaki ta un lista pa duna un bista di kico ta importante: 


. Cuminda y awa limpi tur dia 

° Luga cu sombra pa sconde for di elementonan natural 
entre otro: biento, solo y awa 

. Microchip pa e wordo registra oficial como bo mascota 
. Sterilisacion (spay 4 neutering) pa ambos macho y 
hembra pa evita cu e ta haya puppies of kittens inespera 

. Cuido medico, vacuna, vitamina, medicamento contra 


carpata y bichi di curason etc. 


E lista por sigui agrega na dje, pero pa bo tin un mascota y 
compañe feliz esaki ta locual bo tin cu cumpli cu ne. 


Por tuma contacto cu Centro di Control di Cacho na 5929777 
of bishita www.amitaresponsabel.org pa mas informacion. 
Corda Microchip bo mascota pa asina e wordo registra oficial 
y tambe sterilisa bo cacho pa e no reproduci y contribui na 
e problematica di sobre populacion na Aruba. Ban sea doño 
responsabel pa nos mascota. MN 

Minister di Turismo y Salud Publico sr. Dangui Oduber ta 
sumamente orguyoso pa anuncia e lansamento di e proyecto 
“Tourism Security Patrol Aruba” (TSPA), cu lo bay eleva e 
siguridad den e area hotelero pa nos comunidad y bishitantenan. 


Un proyecto cu tabata tin un trayectoria largo, pero cu a bira 
un realidad pa asina yuda preveni crimen den e areanan hopi 
bishita pa nos turistanan. Ta pa nota cu e industria di turismo ta 
creciendo, y segun raportnan di ATA, 98% di bishitante a indica 
cu un di e motibonan principal pa bishita Aruba ta pa motibo di 
siguridad. 


E iniciativa aki cu a bin for di Aruba Hospitality & Security 
Foundation (AH&SF) ta representa un hito significante di nos 
compromiso di seguridad pa nos turismo. E ekipo di Tourism 
Security Patrol Aruba ta consisti di un team cu a sigui varios 
training riguroso na diferente companianan di siguridad como 
tambe na Cuerpo Policial mes. Cada un lo ta ekipa cu material 
pa traha raport, manera bodycam, flashlight, electrical bicycle 
y mas. 


Diamars 19 December 2023 


MINISTER 


Finalmente, Minister Dangui Oduber ta sumamente orguyoso 
di proyecto aki cu ta demostra cu e maneho ta pa sigui inova pa 
garantisa siguridad na Aruba. Pa termina, un pabien ta bay na 
nos colega Minister di Husticia y Asuntonan Social, sr. Rocco 
Tjon, AH&SF, Aruba Tourism Authority, KPA y tur cu a haci e 
proyecto di Tourism Security Patrol Aruba exitoso. MN 

Dialuna mainta, durante un conferencia di prensa, Minister di 
Husticia y Asuntonan Social sr. Rocco Tjon conhuntamente 
cu e miembronan di directiva di Aruba Hospitality & Security 
Foundation (AH&SF) a lansa oficialmente e Tourism Security 
Patrol Aruba. 


Un proyecto cu un trayectoria largo, pero cu awe ta un realidad. 
Esaki ta e comienso pa eleva siguridad den e area hotelero pa 
comunidad y nos bishitantenan. 


E ekipo di Tourism Security Patrol Aruba ta consisti di 15 persona 
cu a sigui varios training riguroso na diferente companianan di 
siguridad como tambe na Cuerpo Policial mes. Cada un lo ta 
ekipa cu material pa traha raport, bodycam, flashlight, electrical 
bicycle y mas. 


Segun estadisticanan di ATA, 98% di bishitante a indica cu 
un di e motibonan principal pa bishita Aruba ta pa motibo di 
siguridad. Pa Ministerio di Husticia y Asuntonan Social, esaki 
ta un momento sumamente importante, pasobra e proyecto 
aki ta e muestra cu nos ta sigui inova e manera con ta bay 
garantisa siguridad na Aruba. 


Diaranson awo, lo reuni cu e business community pa asina por 
ehecuta e proyecto aki den centro di ciudad na Oranjestad y 
despues na San Nicolas. 


Un danki y un pabien na AH&SF, ATA, KPA y tur cu a haci e 
proyecto aki exitoso. 

Minister Rocco Tjon: 


E PENSAMENTO CU GOBIERNO TA OTORGA ASILO 
ORA BIN CU LANCHA ARUBA NO TA CORECTO 


Diamars, den oranan di marduga, 
nos radarnan a tuma nota di un boto 
biniendo den direccion di Aruba. 
Mesora e 'Metal Shark' di Kustwacht cu 
asistencia di Cuerpo Policial di Aruba 
(KPA) su helicopter, a dirigi nan mes 
pa asina intercepta e boto aki. 


Ta trata di 11 hende homber Venezolano 
y un hende homber Colombiano (12 
persona total). Abordo di e lancha a 
tuma nota di diferente pakete, cu mas 
di 600 kilo di substancia cual ta bou 
investigacion. E 12 personanan a ser 
entrega na KPA y e lancha cu nan a 
nabega riba dje a sink eventualmente. 


Un tremendo trabou di parti di | 
Kustwacht, Cuerpo Policial y demas 
departamentonan di e strategisch SA 
grensoverleg. 


Na mes momento, nos ta anuncia cu 
e di cuater (4) radar a yega Aruba, y lo 
wordo instala na inicio di aña 2024. 


Importante pa menciona ta cu pais 
Aruba lo no otorga ningun tipo di asilo 
na e personanan aki cu a purba di 
drenta Aruba na un manera ilicito. 


Bisando esaki, Ministerio di Husticia 
y Asuntonan Social kier pone enfasis 
riba cada ken cu tin intencion pa 
drenta Aruba na un manera ilicito, 
pa porfabor no haci esaki, pasobra 
bo lo sali perhudica. E ta di riesgo 
halto y sumamente peligroso cu 
consecuencianan fatal, y si logra 
drenta Aruba, bo lo wordo deporta bek 
sin oportunidad di asilo. 


PaisArubata invertihopidentecnologia, 
personal y e strategisch grensoverleg. 
Manera ta conoci e groeifonds pa cu 
esaki a keda aproba, como tal lo bay 
inverti aun mas pa asina fortifica aun 
mas e siguridad na nos frontera. 


Diamars 19 December 2023 


BON PASCO 
y Feliz 2024 


Cres 


MINISTER 


MINISTER ENDY CROES A REUNI CU SARPA 
AIRLINES PA DIALOGA RIBA E POSIBILIDAD PA E 
PROYECTO “SPORT JET” 


Pa sigui promove e desaroyo di deporte en general 


Recientemente, Minister Endy Croes a reuni cu gerencia 
y propietarionan di Sarpa Airlines. Presente na e encuentro 
tabata Sr. Jose Gregorio Ostos, Sra. Nathaly Arbelaez gerente 
commercial y Sr. Erick Fernandez consehero. Sarpa Airlines 
ta un compania Colombiano cu su base di operacion na 
Aeropuerto Internacional El Dorado Bogotà y na José Maria 
Córdova Medellín. Sarpa Airlines tin mas di 40 aña manehado 
avion comercial, “air ambulance” y charter. Tambe e linea 
aereo Sarpa tin varios contrato cu e ekiponan profesional di 
futbol na Colombia y pafo di Colombia. 


Sarpa ta transporta e hungadonan for di aeropuerto pa 
aeropuerto, unda e weganan nacional y internacional ta tuma 
luga. Den cuadro di esaki, gerencia di Sarpa Airlines a duna 
un presentacion di con nan ta opera y/of funciona. Minister 
di Deporte Endy Croes tin e vision cu un dia lo kier logra 
un contracto cu un aerolinea, unda cu nos deportistanan 
di seleccion por sali na un manera mucho mas facil y yega 


e 

be 
directamente e luga di competencia y bin bek. Esaki tanto pa 
e weganan di fogeo y otro intercambionan, por ehempel, ora e 
deportistanan bay train na un di e islanan di Caribe. Minister di 
Deporte ta busca e conexion a base di e plan y vision cu e tin. 


Sarpa Airlines a duna un presentacion encuanto e plan aki, 
cual ta den un fase inicial ainda. Minister Endy Croes a keda 
di provee data y informacion manera, cuanto ekipo ta biaha 
pa aña y cu e destinacion ta entre 2 ora pa 2 ora y mey. Den 
e prome kwartaal di 2024 Sarpa Airlines lo presenta un oferta. 


Minister Endy Croes a indica cu lo busca e hermandad entre 
Gobierno di Curacao y Gobierno di Aruba si ta desea di participa 
den e proyecto aki. Pa hunto por carga un tipo di “sport jet” pa 
promove e desaroyo di deporte en general. “E ta un sofio, e ta 
un plan y e presentacion ta riba mesa. Tin trabou pa haci pa 
finalmente nos evalua si e ta factibel”, Minister Endy Croes a 
finalisa. MN 

MINISTER ENDY CROES 
A ACUDI NA E SHOW 
DI PASCO DI 
LEERORKEST NA 
PRINSES AMALIA 
BASISSCHOOL 


Recientemente, Minister di Enseñansa y Deporte Endy 
Croes a acudi na e Show di Pasco di Leerorkest na Prinses 
Amalia Basisschool. Alrededor di 360 alumno di Prinses 
Amalia Basisschool a duna un bunita presentacion musical. 
E alumnonan di klas 3, 4. 5 y 6 a toca diferente instrumento, 
entre otro, viool, cello, trompet, trombone, dwarsfluit y clarinet. 
Tambe e alumnonan di klas 1 y 2 a canta diferente cancion di 
Pasco. 


Un bunita presentacion di e muchanan talentoso di Prinses 
Amalia Basisschool. Minister Endy Croes ta gradici Leerorkest 
cu ta siña e muchanan cu hopi amor y ta contribui den e desaroyo 
musical di Pais Aruba. Pa finalisa, e mandatario di Enseñansa 
ta felicita e alumnonan di Prinses Amalia Basisschool cu nan 
tremendo presentacion di Leerorkest y ta desea ful e team di 
Prinses Amalia Basisschool feliz dianan di fiesta. MN 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


ah 
SIMAN 


Gobierno di Aruba a actua na un manera responsabel y 
a cumpli cu Constitucion 

E CAMBIO CU A WORDO HACI DEN E PRESUPUESTO 
SUPLETORIO 2 NO MESTER A BAY RAAD VAN ADVIES 


Recientemente a tuma nota di reaccion di Parlamentario 
Gerlien Croes tocante e cambio haci den e Presupuesto 
Supletorio 2 bisando cu esaki mester a bay Raad van Advies 
prome cu el a wordo manda Parlamento. Prome Minister a 
duna di conoce cu Gobierno di Aruba a actua na un manera 
responsabel y a manda e Presupuesto Supletorio 2 pa Raad 
van Advies, aunke e no mester a bay Raad van Advies paso 
e cambio ta conforme ley. “Gobierno por adapta e 
presupuesto di DOW cu a pasa Januari 2023 cu un ley di 
Presupuesto Suppletorio sin cu esaki bay bek Raad van 
Advies. 


Reunion den Parlamento pa trata Presupuesto 
Supletorio pa 2023 

CU E ENTRADA EXTRA DI 50 MIYON FLORIN, 
GOBIERNO LO INVERTI DEN VARIOS PROYECTO 
IMPORTANTE 

Dialuna 11 di December, a tuma luga den Parlamento e 
reunion pa trata Presupuesto Supletorio pa 2023. Esaki pa 
motibo cu e resultadonan di aña 2023 ta miho cu loke a 
premira. Esaki ta e di dos cambio den e presupuesto. Prome 
Minister a splica cu e surplus ta mas halto di loke a premira, 
e surplus ta subi di 60 miyon florin pa 112 miyon florin, cual ta 
trece cune entrada extra di 50 miyon florin. Gobierno a dicidi 
pa inverti y a scoge algun proyecto cu kier a haci desde hopi 
tempo caba pero no tawata tin fondo pa esakinan. 


DURANTE REUNION PUBLICO DEN PARLAMENTO 
PROME MINISTER UN BIAHA MAS A SPLICA TOCANTE 
CAMBIONAN DI LAFT: A PONE CORESPONDENCIA 
‘TER INZAGE’ PA TUR PARLAMENTARIO LESA 

Durante e reunion publico Prome Minister a contesta 
preguntanan riba presupuesto supletorio, entre otro riba e 
tema di relacion cu Hulanda. Prome Minister a splica e 
procedura pa yega na e cambionan di LAft. Segun oposicion 
Secretario di Estado van Huffelen lo a declara cu Prome 
Minister ta gaña, aki Prome Minister a coregi oposicion y a 
duna Parlamento tur prueba cu en todo caso e no ta gaña. 
Den e prome siman di October, tawata tin varios negosacion 
cu Hulanda na unda a bin tres condicion nobo riba mesa. 
Gobierno na principio a bay di acuerdo cu dos condicion y 
bou presion y bou protesta a acepta e di tres condicion. 
Prome Minister a expresa cu despues di esaki, el a haya un 
carta di contesta gradiciendo Gobierno di Aruba, cu el a pone 
ter inzage’ pa tur Parlamentario pasa den nan. Cu esaki a 
prueba cu locual e Secretario di Estado a bisa no ta corecto. 

PROYECTO EDUTECH 

Relaciona cu e scolnan ganado di e proyecto di Edutech, 
Prome Minister a bishita Scol Preparatorio Nos Paraiso cu ta 
situa na Paradera. E Proyecto aki ta encera 7 flipboards pa 
asina lesnan por bay na manera digital. Prome Minister a 
wordo ricibi pa e docentenan y muchanan hopi contento y 
entusiasma cu e bishita Prome Minister a pasa den cada klas 
pa comparti cu e muchanan y mira con e muchanan ya caba 
ta domina e flipboards hopi bon y con hopi nan ta gusta e 
forma digital aki pa sina. Prome Minister ta felicita cabesante, 
cabesante suplemente, na e ekipo di educadornan y 
alumnonan di Scol Preparatorio Nos Paraiso. 


PRESUPUESTO SUPLETORIO 2023 APROBA 

Dialuna 11 di December, Parlamento a aproba e presupuesto 
supletorio 2023 Esaki ta e di dos cambio riba presupuesto 
supletorio pa 2023 cu a wordo haci. Cu aprobacion di e 
presupuesto supletorio aki, awor Gobierno por realisa 
inversionnan den ensefiansa; den speelplaats, den MAVO na 
Paradera, den siguridad; post nobo pa Brandweer. Inversion 
den oficinanan pa Parlamentarionan, mas computer pa 
digitalisa servicio di Gobierno, y inversion den cuido di nos 
grandinan. 


FORSA Y CONDOLENCIA NA FAMIANAN DI 
VICTAMANAN CU A PERDE NAN BIDA DEN E 
TRAGEDIA DI BOTO CU A BOLTER 

Diahuebs 14 di December mainta, Prome Minister durante 
conferencia di prensa di Gobierno di Aruba, a elabora riba e 
noticia tragico di un boto transportando personanan for di 
Venezuela. E siman aki a habri cu e noticia lamentabel aki na 
unda 4 persona a perde nan bida despues cu e boto a bolter 
den e lama bruto cerca di nos costanan. Prome Minister a 
duna di conoce cu el a tuma contacto cu Consulado di 
Venezuela na Aruba y Embahada di Hulanda na Venezuela 
pa expresa sentimentonan di forsa y condolencia na e 
famianan di esnan cu a perde nan bida. Den e curso di e 
siguiente dianan, Gobierno lo trece mas informacion di loke 
cu ta haciendo pa actua cu man duro contra esnan cu ta sigui 
fomenta y stimula e tipo di tragedianan aki.. 


PROYECTO SISTEMA DI AUTOMATISACION NOBO DI 
KADASTER 

Durante conferencia di prensa di Gobierno, hunto cu Director 
di DVL, senor Leo de Cuba, Prome Minister a anuncia e 
Proyecto Sistema di Automatisacion nobo di Kadaster, Dienst 
Landmeetkunde en Vastgoedregistratie (DLV). E 
departamento aki, manera conoci, ta encarga cu registro di 
tur propiedad na Aruba, propiednan priva (eigendom) y 
propiedadnan di Gobierno (erfpacht, huurgrond). Ta 
sumamente importante pa e departamento tin e registro up to 
date y corecto na tur momento pa e maneho cana bon. 

Aña 2023 a pone caracter y forsa di 
nos pueblo na prueba, y hunto nos a 
demostra cu nos ta un nacion 
balente. Nos curashi a resalta y a 
ilumina e caminda nos dilanti. Cada 
ciudadano di nos pais ta posee e 
-. Caracter di e Arubiano balente cu ta 

~ lanta mainta cu determinacion pa 
sigui padilanti. 


Den e temporada di celebracion aki, 
laga nos demostra otro cu nos 
ta fuerte pa enfrenta futuro, 


Gobierno di Aruba ta desea pueblo 
di Aruba un Pasco yen di alegria y 
un-Aña Nobo yen di posibilidad y 
0 a. 


E Mia fa pene ny 


ANA DI UNION Y POSITIVISMO! 


